open-index/open-wikipedia-markdown huggingface dataset:
Adriana Lecouvreur

***Adriana Lecouvreur*** er en verismo-opera i fire akter med musikk av Francesco Cilèa. Libretto av Arturi Colautti etter et skuespill med samme navn av Eugène Scribe.

## Historie
Operaen ble uroppført 6. november 1902 på Teatro Lirico i Milano.

## Handling
Operaen utspiller seg i Paris på 1800-tallet og handler om den feirede franske skuespillerinnen Adrianas umulige konkurranse mot prinsessen av Bouillon om den saksiske fyrstens kjærlighet.

## Berømte arier
***Akt 1.** *Io sono l'umile ancella* (Adriana)
***Akt 4.** *Poveri fiori* (Adriana)

## Kilder
*
Ademira

**Ademira** er en *[[opera seria]]* i tre akter med musikk av Andrea Luchesi og med libretto av Ferdinando Moretti.

## Historie
Verket hadde urpremiere for Kristi himmelfartsdag 1784 på Teatro San Benedetto, Venezia for å hedre besøket av Sveriges kong Gustav III. På 2000-tallet har operaen blitt oppført i Italia på Festival Lodoviciano i Viadana med premiere 23. september 2006 og på Teatro Dovizi i Bibbiena med premiere 1. desember 2006.

## Roller
* Alarico, gotisk konge (baryton eller bass)
* Ademira (datteren hans) (sopran)
* Flavio Valente (Valens, romersk keiser (tenor) 
* Auge (mezzosopran) 
* Eutarco (tenor)
* Anicio (tenor)

## Handlingen
Operaen utspiller seg i en gotisk hovedstad på 300-tallet.

## Eksterne lenker
* Ademira hos allmusic.com
Cho Heeseong

**Cho Heeseong** er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

## Karriere
Heeseong deltok ved VM i boccia 2006 i Rio de Janeiro i Brasil. I den individuelle konkurransen spilte han seg fram til bronsefinalen, der han slo canadiske Hanif Mawji 6-3, og vant med det bronse. I lagkonkurransen gikk Sør-Korea ikke videre fra gruppespillet, og endte på 13.-plass.

## Referanser
Alceste (Lully)

**Alceste, ou Le triomphe d’Alcide** er en fransk opera (*[[Tragédie lyrique|tragédie en musique]]*) med en prolog og fem akter. Musikken er av Jean-Baptiste Lully, librettoen er av  Philippe Quinault og basert på Evripides' *Alkestis*. Académie Royale de Musique uroppførte verket 19. januar 1674 ved *[[Théâtre du Palais-Royal (rue Saint-Honoré)|Théâtre du Palais-Royal]]*.

Handlingen er lagt til Thessalia, på den greske øya Skyros og i en mytisk underverden.

*Alceste* var en av Lullys mest effektfulle og populære tragedier, og dominerte den franske operascenen i nesten et helt århundre. Den ble trykt i over 30 opplag.

## Personer
;Prologen
*Seinens nymfe, sopran
*La Gloire, sopran
*Tuileriernes nymfe, sopran
*Marnes nymfe, sopran
La Gloires, najader, skogs- og elveguder, fornøyelser (ballett).

;Tragedien
*Alcide/Alkeides bass
*Lychas, hans fortrolige, haut-contre
*Céphise, Alcestes fortrolige, sopran
*Straton, Licomèdes fortrolige, bass
*Licomède/Lykomedes, Thétis bror og konge over øyen Skyros, bass
*Phérés/Feres, Admètes far. tenor
*Admète/Admetos, Thessalias konge, tenor
*Cléante, Admètes væpner, bass
*Alceste/Alkestis, prinsesse av Iolkos sopran
*Två tritoner 2 haut-contre
*Céphise, havnymfe, sopran
*Thétis/Thetis, nereid, sopran
*Eole/Ailos, vindenes konge, bass
*Apollo/Apollon, haut-contre
*En sørgende kvinne, sopran
*En sørgende mann, bass
*Diane/Artemis, sopran
*Mercure/Hermes stum mann, bass
*Charon/Karon, bass
*En avvist skygge, sopran
*Pluton/Hades, bass
*Proserpine/Persefone, sopran
*Alcestes skygge, stum rolle
*Alecton, en furie, haut-contre
Innbyggerer i Thessalia, havguder, sjømenn, soldater i Licomedes følge, thessalske soldater, sørgende kvinner og menn, skygger, Plutons følge, grekske folkslag, de ni muser, herdinner, herder, Kor
Fire nordavinder, fire vestavinder, kunstnere, pager, Alcestes følge, statister.
Sjømenn, havnymfer, tritoner, fiskere, krigeriske demoner, herder, herdinner, ballett.

## Kilder
* Lois Rosow. «Alceste (i)», Grove Music Online, ed. L. Macy (lest 8. august 2007),  (betalingstjeneste)
* Le magazine de l'opéra baroque (lest 29. desember 2009)
Massachusetts State Police

**Massachusetts State Police** (**MSP**) er delstatspolitiet i Massachusetts i USA. Etaten ble grunnlagt i september 1865.

Gjennom store deler av 1900-tallet hadde MSP en paramilitær struktur, med stor vekt på kasernenes rolle, spartanske arbeidsforhold og konform fremtreden og indre kultur. Frem til nylig hadde etaten de strengeste krav til fysisk størrelse for søkere.

MSP består i dag (2013) av 2&nbsp;300 polititjenestemenn og 400 sivilt ansatte, organisert i geografiske tropper som er forlagt til 39 kaserner over hele delstaten. Hovedkontoret ligger i Framingham.

## Eksterne lenker
*
Servicestyrelsen

**Social- og Boligstyrelsen** er et dansk direktorat under Social-, Bolig- og Ældreministeriet (Socialministeriet) som fungerer som utviklings- og rådgivningsvirksomhet innenfor det sosiale område.

Direktoratet har hovedsete i Odense, men har også avdeling i København. Social- og Boligstyrelsen ble etablert i juli 2003 under navnet Styrelsen for Social Service og het fra 2007 Styrelsen for Specialrådgivning og Social Service. En forløper for Servicestyrelsen ble etablert i 2001 i form av Institut for pensions- og ældrepolitik. I 2012 ble navnet endret til *Socialstyrelsen* *og* i 2022 til *Social- og Boligstyrelsen.*

Social- og Boligstyrelsen arbeider innenfor de områdene Bolig og byggeri, Struktur og Forretning og Socialomårdet. Socialområdet er inndelt i Utsatte Bar, Unge og Familier, Utsatte voksne (herunder Center mod Menneskehandel) og Handicap og VISO. VISO er Danmarks Nationale videns- og specialrådgivningsorganisation, og gir råd til borgere, kommuner, institusjoner og botilbud/omsorgsboliger, som har behov for supplerende ekspertise, kunnskap og erfaring.  

Innenfor alle de fire fagområdene arbeider Social- og Boligstyrelsen med å utvikle nye metoder på sosialområdet, oppsamle og formidle viten for eksempel til personale i Danmarks kommuner, til brukere, og organisasjoner. Det skjer blant annet ved å utdanne personale, tilby prosjekter gjennom puljemidler og ved å samarbeide med aktører på de fire fagområdene.

Eksempelvis utdannes det på eldreområdet personale i bruken av sosialpedagogisk praksis i demensomsorg, og det gis utdannelse til kommunale medarbeidere som utfører forebyggende hjemmebesøk hos eldre borgere.

På området Barn & unge arbeider man primært med barn og unge som er i en sosialt utsatt situasjon, men i stigende grad også med barn i almene dagtilbud. På dette området har man også store evidensbaserte programmer, som *Parent Management Training*, *De Utrolige År* og *Multidimensional Treatment Foster Care*.

Handicapområdet dekker de mange forskjellige problemstillingene og behovene som forskjellige former for handicap gir. Et fokusområde er å sikre like muligheter og vilkår for borgere med et handicap.

På området Utsatte arbeider man med sosialt utsatte mennesker, det vil si mennesker som er i en livssituasjon og har en fremtidsutsikt som de har vanskelig ved å styre til egen fordel – en situasjon som medfører at det enkelte menneske er i en overhengende risiko for desidert utstøtelse. Det er ofte tale om å arbeide meget tett på målgruppene, og prosjektene på utsatteområdet er ofte i meget direkte kontakt med sluttbrukerne – de sosialt utsatte eller profesjonelle som yder innsatsen for å hjelpe dem.

Social- og Boligstyrelsen utgir også en lang rekke publikasjoner som beskriver erfaringer og viten fra styrelsens prosjekter. Publikasjonene kan du finne på styrelsens hjemmeside.

## Referanser


## Eksterne lenker
*
Plass

**Plass** (fra latin *platea* «åpen plass, gate») har flere betydninger:

* Markedsplass/torg
* Sted
* Husmannsplass
* Ekserserplass
* Krigsskueplass
* Flyplass
* Parkeringsplass
* Idrettsplass
* Lekeplass
Massachusetts General Hospital

**Massachusetts General Hospital** er et universitetssykehus for Harvard Medical School i Boston i USA.

Sykehuset ble etablert i 1811 og er landets tredje eldste sykehus. Det er kjent for blant annet tidlig bruk av anestesi (dietyleter). Sykehuset har 1&nbsp;057 sengeplasser.

I 2012 kåret tidsskriftet *[[U.S. News & World Report]]* Massachusetts General Hospital til USAs beste sykehus, basert på behandlingskvalitet, pasienttrygghet og omdømme i 16 forskjellige medisinske spesialiteter.

## Referanser


## Eksterne lenker
*
Punktert note

**Punktert note** er et begrep innen Notelære. Ved punktert note settes en prikk til høyre for notehodet, som vist på bildet. En punktert note med et punkt forlenger varigheten med en halv gang notens verdi, og ved to punktforlenges den med tre firedeler. Hensikten med punkterte noter er at man kan få samme verdi ved å skrive inn én note i stedet for to sammenbundne noter.
Uinnskrenket ubåtkrig

**Uinnskrenket ubåtkrig** er en type sjøkrig hvor ubåter senker fartøy som tankskip og bulkskip uten forvarsel, i motsetning til angrep etter såkalte priseregler. Prisereglene sa at angripende ubåter måtte lete etter mannskap og føre dem i sikkerhet før fartøyet deres ble senket, med mindre skipet hadde nektet å stanse eller gjort aktiv motstand mot bording. En slik taktikk ga ubåtene en fordel som økte effektiviteten i en krig, men ble ansett av mange for å være et brudd på internasjonale regler for krigføring, særlig når det gjelder nøytrale skip.

Etter tyskernes bruk av uinnskrenket ubåtkrig under første verdenskrig ønsket flere land å begrense eller forby bruken av ubåter. I stedet kom stormaktene frem til Marineavtalen i London 1930 hvor ubåter ble påkrevd å følge prisereglene. Disse reglene la ikke ned noe forbud mot å bevæpne handelsskip, men ved å bevæpne dem eller delta aktivt i en konflikt ved å rapportere om ubåtenes bevegelser, ble handelsskipene *de facto* deltakere i striden, noe som fjernet beskyttelsen prisereglene ga dem. Dette gjorde at restriksjonene på ubåtkrig ikke fungerte i praksis.

## Bruk

Det har vært fire store kampanjer hvor uinnskrenket ubåtkrig har blitt brukt:
#Ubåtkrigen under første verdenskrig, av Tyskland mot Storbritannia og dets allierte i perioden 1915-1918. Uinnskrenket ubåtkrig ble erklært av Tyskland 1. februar 1917, noe som medførte at USA kuttet sine diplomatiske forbindelser med landet to dager senere. Erklæringen betydde at alle skip som fraktet varer til Storbritannia og Frankrike kunne bli senket uten forvarsel. Hensikten var å presse de allierte til å kapitulere før USA kom med i krigen.
#Slaget om Atlanterhavet under andre verdenskrig. Mellom 1939 og 1945 ble det utkjempet mellom Tyskland og de allierte, mens Italia deltok mot de allierte fra 1940 til 1943.
#Sjøkrigen på Østfronten under andre verdenskrig mellom 1941 og 1945, særlig fra 1942. Kampen sto mellom Tyskland og Sovjetunionen i Østersjøen.
#Stillehavskrigen under andre verdenskrig, mellom 1941 og 1945, utkjempet av USA mot Japan.

Alle disse tilfelle var forsøk på å blokkere lands varetilførsel, særlig de land som var avhengige av handelsvarer for å forsyne sin befolkning og krigsindustri (som Storbritannia og Japan).

## Referanser


## Eksterne lenker
* ''Senket av Hitlers ulver'', en kort dokumentar der Gunnar Sønsteby snakker om de norske krigsseilerne på YouTube
Patriots’ Day

**Patriots' Day** er en offentlig høytidsdag til minne om slagene ved Lexington og Concord, de første under Den amerikanske uavhengighetskrigen, i 1775. Dagen markeres på den tredje mandagen i april i delstatene Massachusetts og Maine, og i offentlige skoler i Wisconsin.

Dagen markeres blant annet med historiske *[[reenactment]]s* av slagene.

Boston maraton arrangeres også på denne dagen.
Equmeniakyrkan

**Equmeniakyrkan** er det midlertidige navnet på et kirkesamfunn i Sverige. Det blei stifta i 2011 som **Gemensam Framtid** (**GF**), og var en sammenslåing av frikirkesamfunnene Metodistkyrkan, Baptistsamfundet og Missionskyrkan.  

Mange navneforslag for det nye samfunnet har blitt lagt fram, men man kom ikke fram til ett enkelt forslag. I 2013 fikk samfunnet et formelt navn, Equmeniakyrkan. Siden 2007 har samfunnet hatt en felles ungdomsorganisasjon kalt equmenia. Formelle beslutninger om å fusjonere med de andre samfunnene blei behandla i kirkesamfunnenes konferanser i 2008, 2009 og 2010, før den endelige beslutningen blei gjort i 2011. Kirkekonferansen i Linköping (mai 2012) valgte Lasse Svensson som leder samt Olle Alkholm og Sofia Camnerin som nestledere. 

## Diskusjon i forkant av stiftelsen
Noen av de mer omstridte spørsmålene i samtalen mellom de tre samfunna er synet på forsamlingenes selvstendighet, distriktenes rolle, kriterier for medlemskap, terminologi og dåpssyn. Baptistsamfunnet bygger på sjølstendige, suverene lokale forsamlinger, mens metodistkirka har et episkopalt kirkestyre og misjonskirken hadde et kirkestyre som baserte seg på en tilsynsfunksjon over menighetene. Vigsel av likekjønna par har til en viss grad vært et betent tema. Denne skillelinja går innad i de tre samfunnene, snarere enn mellom dem. Det at noen lokale forsamlinger har hatt nært samarbeid med andre kirker som for eksempel menigheter innen Evangelska Frikyrkan og pinsemenigheter, men iblant også Svenska kyrkan. Flere baptistforsamlinger har søkt eller har planer om å søke medlemskap i Evangeliska Frikyrkan.  
## Eksterne lenker
* Equmeniakyrkan - offisielt nettsted
* Barndop stötesten i ny storfrikyrka (TV4 og TT)
* Lasse Svensson vann kampen om kyrkoledarposten i GF (Dagen)
Elia Ardiles Tronstad

**Elia Ardiles**, (født november 1978 i Argentina) er en norsk-argentinsk artist. Hennes fulle navn er **Elia Ardiles Tronstad** Hun vokste opp i Argentina som misjonærbarn, men flyttet hjem til Norge som konfirmant og har bodd i Norge siden 1993. Hun er utdannet sykepleier  

Elia skrev sin første sang som 4-åring og gav i 1998 sammen med faren Miguel Ardiles og tvillingsøsteren Miriam Ardiles (under navnet Asi Es) ut sin første plate. I 2003 ble hun plukket ut til å spille på  og fremførte 10 sanger i singer/songwriter-sjangeren. Dette gav mersmak og alene tiden med gitaren ble en daglig rutine. I denne peridoen spilte Elia ofte på «åpen mikrofon»-kvelder på diverse pøbber.

I 2011 gjorde hun alvor av musikkarrieren da Leif Gjertviksen og John Roger Sørbøe fra LL Studio i Mandal tok kontakt, etter at de hadde forelsket seg i sangen «Leaving» som var lagt ut på Urørt. 

Sangen ble spilt inn på nytt og utgitt november 2012 med god kritikk fra pressen. Med seg på singelen har hun flere av norges beste musikere. Stein Austrud (Lido Lido, Madcon m.fl), Anders Engen (Bjørn Eidsvåg, m.fl), Rolf Kristensen (Secret Garden m.fl) og Audun Erlien (Jarle Bernhoft, Nils Molvær m.fl).

Februar 2013 ble den spanske versjonen av sangen utgitt, da som «Hoy me despido» med gode tilbakemelding både i Norge og Argentina. 

Gjennom nettsiden Urørt kom hun også i kontakt med filmprodusent Stein Eirik Simonsen som regisserte musikkvideoen til «Leaving» og «Hoy me despido». 

Vinter 2012/2013 gikk Elia i studio sammen med produsent Stein Austrud. Resultat ble EP-en Diamonds gitt ut februar 2014. 

Høsten 2015 var hun en av flere lokale artister som var med å lage CD gjennom organisasjonen Håp som idag er en stiftelse der pårørende til personer med rusmiddelavhengighet kan få hjelp og støtte.  

Elia Ardiles har varmet opp for Ole Paus, Marion Ravn, Charlotte Qvale.    

I 2023 har hun gitt ut flere norske låter sammen med produsent Leif Gjertviksten i LL studio.                                   

## Eksterne lenker
* Elias profil på Urørt
* Facebook.artist side
* https://www.instagram.com/elia.ardiles/
* ( )
NIF (andre betydninger)

**Nif**, **NiF** eller **NIF** har flere betydninger:

* Norges Idrettsforbund

;Forkortelsen NIF:

* Nanset Idrettsforening 
* Nesjar Idrettsforening 
* Nesodden Idrettsforening 
* Nordstrand Idrettsforening 
* Nykirke Idrettsforening
Brannbåt

En **brannbåt** er en båt for bekjempelse av ildebrann til sjøs eller ved kysten. En brannbåt er gjerne utstyrt med pumper, sprøyter og dyser for brannslukking med vann eller skum.

De tidligste brannbåtene fantes på 1700-tallet og var ombygde taubåter.

I tillegg til slukking av branner på skip, brygger og i havner, brukes brannbåter også gjerne til befordring av brannkonstabler ved branner på øyer uten broforbindelse, samt til befordring av dykkere og helsepersonell som ambulansearbeidere og leger, og i blant også til isbryting.

En fordel med brannbåter er at de har en naturlig ubegrenset tilgang på vann til brannslukking, da de som regel kan pumpe vann direkte fra under skroget.
Boston Herald

***Boston Herald*** er en amerikansk dagsavis med nedslagsfelt i Boston og omegn. Avisen ble første gang utgitt i 1846 og er en av USAs eldste dagsaviser. Den har vunnet åtte Pulitzer-priser i sin historie, herunder fire for redaksjonell journalistikk og tre for fotografi før den ble omgjort til tabloidformat i 1981.

## Eksterne lenker
*
Khash

**Khash** (persisk: شهرستان خاش‎) er et fylke i provinsen Sistan og Balutsjistan øst i Iran. Hovedstaden er byen Khash. Ved folketellingen i 2006 bodde det  i  familier. Fylket er igjen delt inn i tre distrikter: Sentraldistriktet, Irandegan, og Nukabad. Fylket har to byer Khash and Nukabad.

## Jordskjelvet i Khash

16. april 2013 var det et stort jordskjelv i Khash. Ifølge US Geological Survey (USGS) hadde jordskjelvet en styrke på 7,8 og en dybde på 15,2 kilometer. Episenteret lå 81 kilometer nord for byen Saravan.

## Referanser
Indenrigsministeriet

**Indenrigsministeriet** er et ministerium i den danske regjeringen. Det ble etablert med Regjeringen Moltke II i 1848 og var således et av de eldste ministeriene. Det er i dag en del av Indenrigs- og Sundhedsministeriet.

Ministeriets hovedoppgave har vært å ivareta statens tilsyn med landets kommuner og regioner. Dessuten administrerte ministeriet avviklingen av valg og folkeavstemninger i Danmark.

Etter å ha vært sammenlagt med Sundhedsministeriet under innenriks- og helseminister Lars Løkke Rasmussen fra 2001 til 2007, ble Indenrigsministeriet i november 2007 nedlagt. Ministeriets områder overgikk deretter til Velfærdsministeriet, som i 2009 skiftet navn til Indenrigs- og Socialministeriet. Indenrigsministeriet ble i 2010 igjen lagt sammen med Sundhedsministeriet og ble til Indenrigs- og Sundhedsministeriet. Ved Helle Thorning-Schmidts regjerings tiltreden 3. oktober 2011 ble Indenrigsministeriet og saksansvaret for økonomi fra Økonomi- og Erhvervsministeriet lagt sammen til Økonomi- og Indenrigsministeriet.
Jordskjelvet i Sistan og Balutsjistan

**Jordskjelvet i Sistan og Balutsjistan** inntraff 16. april 2013 kl 15:44 lokal tid mellom byene Saravan ( innbyggere) og Khash ( innbyggere) i fylket med samme navn i den iranske provinsen Sistan og Balutsjistan. Skjelvet kom bare en uke etter jordskjelvet i Bushehr, vest i landet. Dette hadde styrke 6,3 M<sub>W</sub> og drepte 37 og skadet 850 mennesker.

Skjelvet i Sistan og Balutsjistan kan være det kraftigste i Iran de siste 40 år, etter skjelvet i Tabas i 1978.

## Virkninger
Etter skjelvet er det meldt rundt 100 døde, men de iranske myndighetene har så langt bare bekreftet rundt 40 døde. Myndighetene frykter imidlertid at flere hundre skal være omkommet. Senere hevdet imidlertid en guvernør at dette ikke var noen bekreftet omkommet, men at 12 var skadet.

Rystelsene skal ha vært merkbare i alle de større byene i Pakistan og i den indiske hovedstaden New Delhi. Også i den pakistanske provinsen Balutsjistan, i grenseområdene mot Iran, skal fem mennesker vært drept som følge av skjelvet da huset de oppholdt seg i raste sammen. Senere anslag gikk opp till 35 døde og 150 skadet i Pakistan. Rystelsene ble også merket i New Delhi hvor bygninger ristet og folk evakuerte ut i gatene, også i Qatar og Dubai var rystelsene så sterke at folk evakuerte bygninger.

Ifølge det iranske Røde halvmåne er alle kommunikasjoner til området brutt, og det er sendt ut hjelpemannskaper, blant annet også hundegrupper til å lukte seg fram til eventuelt begravde mennesker.

## Referanser
Indenrigs- og Sundhedsministeriet

**Indenrigs- og Sundhedsministeriet** er et ministerium som har eksistert i to omganger under den danske regjeringen. 

Ministeriet ble opprettet første gang i 2001 ved sammenlegning av Indenrigsministeriet og Sundhedsministeriet ved Anders Fogh Rasmussens første regjerings tiltredelse. Ministeriet bestod inntil 23. november 2007, da det ble delt opp i forbindelse med regjeringsdannelsen etter folketingsvalget i 2007. Her ble det opprettet et særlig Ministerium for Sundhed og Forebyggelse, mens innenriksdelen ble sammenlagt med Socialministeriet under navnet Velfærdsministeriet og senere Indenrigs- og Socialministeriet.

Ved omorganiseringen under statsminister Lars Løkke Rasmussen 23. februar 2010 ble ministeriet gjenopprettet ved at innenriksdelen fra Indenrigs- og Socialministeriet ble overført. Samtidig oppstod et Socialministerium.

Ved Helle Thorning-Schmidts regjerings tilteæden 3. oktober 2011 ble innenriksområdet overført til det nyopprettede Økonomi- og Indenrigsministeriet, mens resten av ministeriet ble omdannet til Ministeriet for Sundhed og Forebyggelse.

Indenrigs- og Sundhedsministeriet hadde Lars Løkke Rasmussen fra (Venstre) som minister fra 2001 til 2007. Med gjenopprettelsen av ministeriet i 2010 ble Bertel Haarder ny innenriks- og helseminister.
## Eksterne lenker
*
Salten regionråd

**Salten regionråd** er et av Norges regionråd, og dekker de åtte kommunene i det tradisjonelle landskapet Salten og Meløy kommune på Helgeland. Rådet ble stiftet i 1989, og rådets hovedoppgave er å sette igang utviklingsoppgave og drive politisk samarbeid interkommunalt i Salten. Salten regionråd blir finansiert av kommunene, fylket og staten, og består av politikere fra alle kommunene, både fra posisjons- og opposisjonssiden.

## Kommuner
Salten er inndelt i ni kommuner:

## Administrative inndelinger
* Distriktet inngikk i det tidligere Salten fogderi, unntatt Meløy som tilhørte Helgeland fogderi.
* Kommunene samarbeider interkommunalt i Salten regionråd.
* Distriktet inngår i domsmyndighetsområdet til Salten tingrett, unntatt Hamarøy som tilhører Ofoten tingrett, begge under Hålogaland lagdømme.
* Bodø, Gildeskål og Meløy omfattes av Bodø domprosti, Beiarn, Saltdal, Fauske, Sørfold og Steigen omfattes av Salten prosti, og Hamarøy omfattes av Ofoten prosti, alle under Sør-Hålogaland bispedømme i Den norske kirke.

## Referanser


## Eksterne lenker
* Salten regionråd
Jordskjelvet i Bushehr

**Jordskjelvet i Bushehr** inntraff 9. april 2013 kl 16:22 lokal tid, nær byen Khvormuj i den iranske provinsen Bushehr. Skjelvet hadde en styrke på 6,3 M<sub>W</sub> og drepte 37 mennesker og skadet 850.

## Referanser
5. divisjon fotball for menn 2013

**[[5. divisjon fotball for menn]] 2013** er det sjette nivået i norsk fotball 2013.

## Avdelingene

### [[Østfold Fotballkrets]] I

### [[Østfold Fotballkrets]] II

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Indre Østland Fotballkrets]] I

### [[Indre Østland Fotballkrets]] II

### [[Indre Østland Fotballkrets]] III

### [[Indre Østland Fotballkrets]] IV

### [[Indre Østland Fotballkrets]] V

### [[Indre Østland Fotballkrets]] VI

### [[Indre Østland Fotballkrets]] VII

### [[Buskerud Fotballkrets]] I

### [[Buskerud Fotballkrets]] II

### [[Vestfold Fotballkrets]]

### [[Telemark Fotballkrets]]

### [[Agder Fotballkrets]] I

 

 
 

### [[Agder Fotballkrets]] II

### [[Rogaland Fotballkrets]] I

### [[Rogaland Fotballkrets]] II

### [[Rogaland Fotballkrets]] III

### [[Hordaland Fotballkrets]] I

### [[Hordaland Fotballkrets]] II

### [[Hordaland Fotballkrets]] III

### [[Sogn og Fjordane Fotballkrets]] I

### [[Sogn og Fjordane Fotballkrets]] II

### [[Sunnmøre Fotballkrets]]

### [[Nordmøre og Romsdal Fotballkrets]]

### [[Trøndelag Fotballkrets]] I

### [[Trøndelag Fotballkrets]] II

### [[Trøndelag Fotballkrets]] III

### [[Trøndelag Fotballkrets]] IV

### [[Nordland Fotballkrets]] I

### [[Nordland Fotballkrets]] II

### [[Hålogaland Fotballkrets]] I

### [[Hålogaland Fotballkrets]] II

### [[Hålogaland Fotballkrets]] III

### [[Troms Fotballkrets]] I

### [[Troms Fotballkrets]] II

### [[Finnmark Fotballkrets]] I Øst

### [[Finnmark Fotballkrets]] II Vest

## Kvalifisering til [[4. divisjon fotball for menn 2014|4. divisjon 2014]]
### Agder

### Finnmark

### Østfold

## Eksterne lenker
*
Verdensrommet

**Verdensrommet**, også kalt **det ytre rom** eller bare **rommet**, er astronomiske begreper på det som er utenfor jordatmosfæren. Dette skiller seg fra universet, som betegner alt i sin helhet, mens ytre rom er det tomme rommet generelt.

Den offisielle og mest aksepterte grensen mellom jordatmosfæren og verdensrommet er på 100&nbsp;km høyde, mens US Air Force gir tittelen «astronaut» til alle som flyr høyere enn 80,5&nbsp; kilometer.

Verdensrommet består av mange stjerner, galakser og planeter.

## Regioner

### Nær-jordiske områder
Eksosfæren er det ytterste laget av jordens atmosfære og strekker seg fra termopausen (250–500 km høyde) ut til det interplanetariske rommet, der molekylkollisjoner er minimale. Nær-jordisk rom omfatter lav jordbane til geostasjonære baner, hvor de fleste satellitter befinner seg. Området har mye romsøppel, som kan true romaktiviteter, og noe søppel entrer atmosfæren igjen. Atmosfæretettheten i lave baner skaper fortsatt betydelig luftmotstand for satellitter.

**Georom** inkluderer jordens øvre atmosfære og magnetosfære, med Van Allen-strålingsbeltene og magnetopausen som grense mot solvinden. Solvinden påvirker georommet og kan forårsake geomagnetiske stormer, som skader satellittelektronikk, forstyrrer radiokommunikasjon og GPS, og skaper nordlys. Magnetosfæren strekker seg til en magnetohale på nattsiden, opptil 100–200 jordradier, og skjermer månen fra solvinden i omtrent fire dager per måned.

**Dyprom** defineres av USA som rom utenfor lave jordbaner, inkludert månen, eller lenger ut, avhengig av definisjonen. Den internasjonale telekommunikasjonsunionen setter dyprom til avstander over 2 millioner km fra jorden, omtrent fem ganger måneavstanden.

### Interplanetarisk rom
Interplanetarisk rom i solsystemet domineres av solens gravitasjon utenfor planetenes gravitasjonssfærer og strekker seg forbi Neptuns bane til heliopausen (110–160 AE), der galaktisk påvirkning overtar. Solvinden, en strøm av ladede partikler fra solen, danner heliosfæren og har en tetthet på 5–10 protoner/cm³ med en hastighet på 350–400 km/s. 

Rommet er nesten vakuum, men inneholder kosmiske stråler, gass, plasma, støv, små meteorer og organiske molekyler, samlet kalt det interplanetariske mediet. Zodiakallyset er en svak støvsky synlig om natten. Solens magnetfelt og planetenes magnetosfærer, som Jupiters og jordens, former tåreformede felt som fanger ladede partikler, som Van Allen-beltene. Planeter uten magnetfelt, som Mars, får atmosfæren erodert av solvinden.

## Se også
* Romfart
* Solsystemet
* Melkeveien
* Astronomi

## Referanser


## Eksterne lenker
*
Come Together (sang)

***Come Together*** er en sang av rockebandet The Beatles, utgitt på albumet Abbey Road i 1969.

Sangen var åpningssporet på albumet *[[Abbey Road (album)|Abbey Road]]*, utgitt september 1969, og en måned senere ble den også én av to A-sider på gruppens 21. single i Storbritannia, sammen med George Harrisons komposisjon «Something». Sangen ble B-siden på deres 26. singelutgivelse i USA. 

«Come Together» var hovedsakelig skrevet av John Lennon, men Paul McCartney ga sine bidrag til den; han senket tempoet og skrev de innovative bass-riffene. Sangen er på sedvanlig vis kreditert duoen Lennon & McCartney, og begynner slik:


Here come ol' flat-top, he come groovin' up slowly
He got juju eyeball, he one holy rollah …


Bakgrunnen for sangen var at Lennon skrev en sang for Timothy Learys mislykkede kampanje for å bli valgt som guvernør i California mot Ronald Reagan. Kampanjen endte brått da Leary ble arrestert for besittelse av narkotika. Lennon endret da sangen til en låt med små sleivspark rettet mot McCartney og Harrison, blandet sammen med fortellinger om den politisk-kulturelle *[[bagism]]*-kampanjen han førte sammen med sin kone Yoko Ono. 

«Come Together» førte også til trusler om søksmål mot Lennon fra Chuck Berrys musikkforlegger, Morris Levy, ettersom den første tekstlinjen syntes å etterligne en tekstlinje fra sangen «You Can't Catch Me», som Chuck Berry hadde skrevet:


Here come a flat-top, he was movin' up with me
Then come wavin' goodbye a little' old souped-up jitney


Det kom til et forlik mellom Lennon og Levy som holdt saken utenfor rettssystemet, og som innebar at Lennon forpliktet seg til å spille inn noen sanger eid av Levy, noe som ville gi Levy inntekter fra platesalget og komponistrettighetene. Forliket ble oppfylt i og med utgivelsen av Lennons album *[[Rock ’n’ Roll (John Lennon album)|Rock ’n’ Roll]]* som kom i 1975, der Lennon foruten å spille en versjon av «You Can't Catch Me», også gjør en versjon av Berrys «Sweet Little Sixteen».

Sangen ble innspilt 21., 22., 23., 25., 29. og 30. juli 1969.

## Besetning

*John Lennon: elektrisk gitar, vokal og håndklapp  
*Paul McCartney: bass, el.piano og annenstemme 
*George Harrison: elektrisk gitar
*Ringo Starr: trommer og maracas

## Coverversjoner

* Elton John spilte inn sangen og ga den ut på albumet *One Night Only – The Greatest Hits* i 2000.
* Aerosmith spilte inn en cover i anledning filmen *Sgt. Pepper's Lonely Hearts Club Band* (1978), og ga den ut på singel med «Kings And Queens» fra *Draw the Line* (1977) på B-siden. Innspillingen kom også med på Aerosmiths *Greatest Hits* i 1980.

*Ike & Tina Turner spilte inn sangen og ga den ut på albumet *[[Come Together (album)|Come Together]]* i 1970. Sangen ble også gitt ut på singel senere samme år. Singelen kom på 21.-plass på R&B-lista i USA og 57.-plass på pop-lista i USA.

## Referanser



## Eksterne lenker

* Songmeanings.net Lyrikk og fortolkninger
Chick-lit

**Chick-lit** er en litterær sjanger som tar opp typiske kvinneproblemer på en humoristisk måte. 

Utgivelsene i denne sjangeren er ofte pocketbøker og har gjerne en pastellfarget fremside. De handler ofte om det samme; unge kvinner, karriere og kjærlighet, eller kanskje mangelen på kjærlighet og jakten på den rette mannen og det perfekte liv.
 
«Chick» er amerikansk slang og betyr en ung kvinne og «lit» er kort for litteratur. Ordet chick-lit ble første gang brukt i 1988, men ble ikke populært før mot slutten av 1990-årene. 

*Bridget Jones* av Helen Fielding sies å være den første sentrale boka innenfor denne sjangeren, som også blir kalt feelgood, fordi det ofte er lett underholdningslitteratur. Bøkene har ofte mye humor og gjør leseren oppløftet, enten fordi de er morsomme eller fordi de som regel alltid ender godt. I dag finnes det utallige utenlandske chick-lit forfattere, særlig Sophie Kinsella og Marian Keyes er populære. I Norge har i de senere år fått chick-lit fra Siri Østli, Heidi Linde og Alexia Bohwim.

## Eksterne lenker
* Særemnehjelp fra Deichman
* Chick lit; fra Bibliotekarstudentens nettleksikon om litteratur og medier (pdf-fil)
Bartholomeus V Welser

**Bartholomeus V Welser** (født 25. juni 1484 i Memmingen, død 28. mars 1561 i Amberg), også kalt *Bartholomeus Welser den eldre*, var en tysk bankier og medlem av den mektige bankierfamilien Welser. I 1528 lånte han kong Karl av Spania (som også var tysk-romersk keiser) et stort pengebeløp og fikk rettighetene til den nylig oppdagede kolonien Venezuela som sikkerhet. Welserfamilien var eiere av Venezuela (da kalt Klein-Venedig; navnet betyr på begge språk «lille Venezia») til 1556. Bartholomeus V Welser sendte tidlig i 1528 en armada til Venezuela for å ta kolonien i besittelse og utnevnte Ambrosius Ehinger til kaptaingeneral. Etter Ehingers død i 1531 ble Georg von Speyer kapteingeneral, og ledet en ny ekspedisjon i 1534. Etter strid med den spanske kronen om retten til å utnevne guvernør og flere års juridisk tautrekking kom Venezuela i 1556 igjen under den spanske kronen. Bartholomeus Welser utviklet handelsforbindelser mellom Nederlandene, Tyskland og Sør-Amerika. Han var far til Bartholomeus VI Welser, som utforsket Venezuela for familien, men som ble henrettet av den spanske conquistadoren Juan de Carvajal i 1546.

## Referanser


## Litteratur
* Hubert Freiherr von Welser: *Bartholomäus Welser V. (1484–1561)*. In: Publikationen der Schwäbischen Forschungsgemeinschaft: Reihe 3: Lebensbilder aus dem Bayerischen Schwaben, Herausgegeben von Götz Frhr. von Pölnitz, fortgeführt von Wolfgang Zorn, Adolf Layer, Josef Bellot und Wolfgang Haberl. Band 4: Hg. von Götz Frhr. von Pölnitz, (Vormals Max Hueber Verlag, München, jetzt Anton H. Konrad Verlag, Weißenhorn), 1955, XII + 449 S., ISBN 3-87437-068-2
* Hubert Freiherr von Welser: *Bartholomäus Welser.* in: *Bartholomäus Welser und seine Zeit*, hrsg. von der Stadt Augsburg [Kultur- und Wirtschaftsreferat], Augsburg 1962, 80 Seiten
* Theodor Gustav Werner: *Bartholomäus Welser. Werden und Wirken eines königlichen Kaufmanns der Renaissance* (Fortsetzung), in: Scripta Mercaturae, Zeitschrift für Wirtschafts- und Sozialgeschichte, Jg. 1968/1, S. 89, und Jg. 1968/2, S. 75
Boylston Street

**Boylston Street** er en stor gate i Boston i USA i retningen øst–vest. Den var kjent som Frog Lane tidlig på 1700-tallet og var senere kjent som Common Street. Senere ble den omdøpt til minne om Ward Nicholas Boylston (1747–1828), en forretningsmann som donerte store pengebeløp til Harvard University.

Fra vest til øst begynner Boylston Street ved krysset Park Drive og Brookline Avenue som en toveis, firefelts vei i Boston-nabolaget Fenway–Kenmore. Den løper gjennom en stor ansamling av parkeringsplasser og annen uutnyttet plass før den danner den nordlige grensen av parkområdet The&nbsp;Fens ved Storrow Drive/Commonwealth Avenue. Vestgående trafikk kan ikke fortsette på Boylston Street her, men må i stedet ta Ipswich Street. Her går Boylston Street inn i nabolaget Back Bay, hvor den blir til en stor kommersiell hovedvei med trefelts enveiskjøring østover etter Dalton Street. På sitt løp gjennom Back Bay danner gaten den nordlige grensen til Copley Square og den sydlige grensen til Boston Public Garden før den, i begge kjøreretninger, løper langs Boston Commons sydlige kant fra Charles Street til Tremont Street. Etter Tremont Street går Boylston Street tilbake til enveiskjøring østover før den ender ved Washington Street i Boston sentrum og går over i Essex Street.

## Eksterne lenker
*
Denise Rudberg

**Denise Rudberg** (født 1971) er en svensk forfatter. På 1990-tallet studerte hun dramaturgi i New York og har tidligere arbeidet som nattklubbvertinne på «Riche» i Stockholm. Hun var, sammen med Camilla Läckberg, programleder for litteraturprogrammet «Läckberg & Rudberg» som ble sendt vinteren 2007/2008 på TV4 Plus. Rudberg har vært med i den svenske utgaven av *[[Let’s Dance (TV-program)|Let's dance]]*, der hun kom på sisteplass.

I 2010 byttet Rudberg genre fra chick-lit til å skrive krim i overklassemiljø, en stil hun selv kaller «Elegant Crime». Tre titler er kjøpt av hennes forlag, men seks til er planlagte. De tre første skal filmatiseres. Rudberg har selv stått som modell på alle sine bokomslag utenom ungdomsbøkene *Tillsammans*.

## Bibliografi
* *Venninnen* (*Väninnan*) (2000)
* *Størrelse 37* (*Storlek 37*) (2002)
* *Prinsen* (O.s.a.) (2003)
* *Jenny S* (2005)
* *Matilde* (2006)
* *Søsteren* (*Åse*) (2008)
* *Et lite sidesprang* (*Ett litet Snedsprång*) (2010)
* *To ganger er en vane* (*Två gånger är en vana*) (2011)
* *Tre må man være* (*Bara tre kan leka så*) (2013)

### Ikke utgitt på norsk
* *Tillsammans* (2007)
* *Tillsammans - andra boken* (2008)
* *Tillsammans - tredje boken* (2009)
* *Baristas* (2010)
* *Baristas - Andra boken* (2011)
* *Baristas - Tredje boken* (2012)

## Referanser


## Eksterne lenker
* Presentasjon på Pocketförlagets nettsider
Good Times

**«Good Times»** er en sang skrevet av Sam Cooke som første gang ble spilt inn og gitt ut på singel av ham i 1964. Den nådde en ellevteplass på Billboard Hot 100 og var på førsteplass på musikkmagasinet Cash Box sin R&B-liste.

I 1990 spilte countryartisten Dan Seals den inn og hans versjon lå på førsteplass på Billboards countryliste i 2 uker, den var også nummer 1 på det canadiske musikkmagasinet RPMs countryliste.

## Andre coverversjoner

* Ike & Tina Turner spilte inn sangen live og ga den ut på albumet *[[Live! The Ike & Tina Turner Show]]* i 1965.
* Aretha Franklin
* The Grateful Dead
* Rolling Stones

## Referanser
Dear John

***Dear John*** er en sang skrevet av Ike Turner som ble spilt inn og gitt ut på singel med Ike & Tina Turner i 1966. Sangen ble spilt inn igjen og gitt ut på albumet *[[Airwaves]]* i 1978.

## Referanser
Jørgen Holmboe

:*Artikkelen er om meteorologen Jørgen Holmboe (1902–1979). Se annet sted for helsedirektør Jørgen Christian Holmboe (født 1946)*

**Jørgen Holmboe** (født 8. november 1902, død 29. oktober 1979) var en norsk meteorolog, kjent for sine studier av sykloner.

Jørgen begynte ved Universitetet i Oslo i 1922 og ble assistenten til Vilhelm Bjerknes (1862–1951) etter noen år.  Bjerknes kom da fra sitt miljø ved Universitetet i Bergen der han hadde skapt Bergensskolen i meteorologi (numerisk værvarsling).  I 1930 mottok han (Jørgen) sin dr.philos. med Bjerknes som veileder, og kunne så flytte til Tromsø for å begynne ved værvarslingen der oppe. Han var jo født i Hammerfest, enda lenger nord, men flyttet heller til Bergen etter et par år og virket ved Værvarslingen på Vestlandet.  Fra 1933 til 1935 var han med ombord *HMAS Wyatt Earp* på ekspedisjonene til Lincoln Ellsworth til Antarktis og fikk gitt sitt navn til *Mount Holmboe* på  77°20′S 86°35′W som de overfløy sent i november 1935.

Han ble i 1936 kalt til Massachusetts Institute of Technology i Boston for å tiltre som *assistant professor*, han kjente jo Jacob Bjerknes (1897–1975) som hadde kommet dit et par år tidligere. I 1940 gikk han over til University of California, Los Angeles og møtte igjen Bjerknes, de bygget videre på teorier rundt trykktendenser i ekstropiske sykloner. Ellers var de jo tilkalt  for å bygge opp et eget meteorologisk miljø ved universitetets institutt for fysikk. Det klarte de. Ved universitetet var også oseanografen Harald Ulrik Sverdrup (1888–1957) å finne, men da som sjef for dets havforskningsinstitutt.  I 1945 utga han ei bok sammen med to av studentene hans.  Holmboe ga seg i 1970.

Han var sønn av presten Leonhard Christian Borchgrevink Holmboe, jr. (1872–1953) og Thea Louise Schetelig (1878–1973) søster av Haakon Shetelig. Han giftet seg med sykepleier Kirsten Bendixen som hadde sett til ham etter ei alvorlig skiulykke i 1935, og de ble i 1944 amerikanske statsborgere.
:''Se slekten Holmboe
## Utgivelser
* 
__NOTOC__
## Utmerkelser
* American Meteorological Society, fellow
* American Geophysical Union, fellow
* Innvalgt i Det norske videnskaps-akademi 
## Referanser
Rypdalstinden

**Rypdalstinden** er det høyeste fjellet på øya Landegode utenfor Bodø by. Det har en høyde på 802 meter over havet.

Rypdalstinden er enkel å bestige. Fra toppen har man utsikt over Vestfjorden og Lofoten.

## Fotnoter



## Referanser




## Eksterne lenker
* Væran, øyhopping nært byen, Visit Bodø
Skaugen

**Skaugen** (opprinnelig **Skauen**, dvs. skogen) er en norsk slekt, opprinnelig en husmanns- og småbrukerslekt fra Gjerpen med navn etter en av Østre Borge-gårdene som ble kalt Skauen. Bonden Isak Gundersen Skauen (1820–1915) brukte gården Skauen. Han var gift med Ingeborg Eliasdatter (1839–1909), datter av husmann og godskjører Elias Asbjørnsen Klepp. Elias' far Asbjørn kom fra en husmannsfamilie som træla under gården Skjelbred i Solum, og hadde ryddet husmannsplassen Klepp.

Isak Gundersen og Ingeborg Eliasdatter var foreldre til vognmann og gårdbruker Karl August Isaksen Skaugen (1868–1930), som overtok Skauen, til Isak Martinius Isaksen (Skaugen) (1875–1962), som dro til sjøs og jobbet seg opp fra dekksgutt til å bli skipper og skipsreder, og som grunnla aksjeselskapet D/S-A/S Eikland i 1916, og til landarbeider Andreas Skaugen (f. 1880) som bodde på Skauen med nevøen i 1937. Karl August Isaksen Skaugen var far til gårdbruker Ørnulf Isak Skaugen (1901–1993), som var gift med Gunvor, en datter av Gullik Grotnæss, og som overtok Skauen. Isak Martinius Skaugens etterkommere etablerte i 1990 rederiet I.M. Skaugen, som ble nedlagt i 2018 etter mange år med økonomiske problemer.

Isak Martinius Skaugen var far til lege Yngvar Skaugen (1909–1975) samt til Brynjulf Skaugen (1918–2002), Morits Skaugen (1920–2005) og Sigurd Skaugen (1907–1975), som gikk inn i firmaet I.M. Skaugen. Brynjulf var far til Brynjulf Skaugen, og Morits var far til Morits Skaugen.

## Kilder
*http://www.gamlegjerpen.no/Bygdebok/BorgeO/BorgeO1Skauen.htm
Plantedirektoratet

**Plantedirektoratet** var et dansk direktorat under Ministeriet for Fødevarer, Landbrug og Fiskeri som både hadde administrative og kontrollmessige oppgaver i form av kvalitetssikring av jordbruksprodukter som for eksempel frø, såkorn og gjødning samt miljøregulering av jordbruksproduksjonen.

Direktoratet ble opprettet i 1990 og hadde hovedsete i Sorgenfri, mens kontroll og prøver ble foretatt av seks distriktkontorer i Aalborg, Odense, Roskilde, Vejen, Viborg og Aarhus. Plantedirektoratet beskjeftiget ca. 500 medarbeidere.

I forbindelse med en større omlegging av Centraladministrationen i 2011, gikk størstedelen av Plantedirektoratets oppgaver over til NaturErhvervstyrelsen.
Landbrugsstyrelsen

**Landbrugsstyrelsen**, tidligere **NaturErhvervstyrelsen**, er et dansk direktorat under Ministeriet for Fødevarer, Landbrug og Fiskeri som ble opprettet i oktober 2011 gjennom en sammenslåing av FødevareErhverv, Fiskeridirektoratet og størstedelen av Plantedirektoratet.

Direktoratet har ansvaret for den del av næringslivet som arbeider i og med naturen; matnæring, landbruk og fiskeri. En stor del av arbeidsoppgavene er regulering og kontroll, men man arbeider også med tilskudd, utviklingsprogrammer og veiledning.

Direktoratet beskjeftiger 1&nbsp;200 ansatte og har hovedsete i København, men har dessuten 17 lokale kontorer rundt i landet. Anders Munk Jensen er konstituert direktør fra 1. mars 2013.

Fiskeriområdet ble i 2017 flyttet til Udenrigsministeriet og samlet i Fiskeristyrelsen.

## Referanser


## Eksterne lenker
*
BM25 Musudan

**BM25 Musudan**, også kjent som **Taepodong X**, **Nodong / Rodong-B** og **Mirim**, er et mobilt ballistisk langdistansemissil (IRBM) utviklet av Nord-Korea. Musudan ble først avslørt for omverdenen i en militærparade under markeringen av 65-årsjubileet for Koreas arbeiderparti den 10. oktober 2010, men eksperter mener at de fremviste missilene var etterligninger av det egentlige Musudan. Musudan ligner på det sovjetiske R-27 Zyb SLBM utseendemessig, men er litt lengre. Det har en antatt rekkevidde på 2&nbsp;500−4&nbsp;000 km. Per 2012 var det ingen indikasjon på at missilsystemet hadde blitt testet eller var operativt. 

6. april 2013 ble to Musudan-missiler flyttet til en base på østkysten av Nord-Korea og klargjort for en mulig oppskyting i forbindelse med den økte spenningen på Koreahalvøya. Dette kan være den aller første testen av missilet eller en militærdrill. 31. mai 2016 ble det etter all sannsynlighet gjennomført en mislykket prøveoppskyting av et Musudan missil.

## Operatører
*  - Ifølge en kilde, mer enn 200; andre kilder hevder 12 utplasserte missiler. 16 ble sett samtidig under militærparaden den 10. oktober 2010, men eksperter som ble kontaktet av Washington Post mente disse var etterligninger av missilet.
*  - 9 ifølge et lekket gradert dokument tilhørende USA. Iran har imidlertid aldri vist frem missilene, noe som får enkelte amerikanske etteretningskilder til å tvile på at missilene ble overført til Iran i første omgang.

## Referanser


## Eksterne lenker
* Musudan (BM-25) på missilethreat.com (på engelsk)
* The North Korean "Musudan" missile is based on the Soviet R-27 SLBM - bilder og teknisk data (på engelsk)
The Gospel According To Ike And Tina

***The Gospel According To Ike And Tina*** er det 19. studioalbumet til Ike & Tina Turner som det ble gitt ut i 1974. Albumet ble spilt inn i Bolic Sound i Inglewood i California i oktober og november 1973. Albumet ble også nominert til en Grammy i kategorien *Best Soul Gospel Performance*.

## Sporliste

**Side 1:**

# «Father Alone» (S. Tayler) - 4.20
# «Walk with Me (I Need You Lord To Be My Friend)» – 3.41
# «Glory, Glory» – 3.14
# «Just A Closer Walk With Thee» – 6.16
# «What a Friend We Have in Jesus» (Joseph M. Scriven og Charles Crozat Converse) – 2.52

**Side 2:**

# «Amazing Grace» (John Newton) – 2.39
# «Take My Hand Precious Lord» (George Allen Nelson og Thomas A. Dorsey) – 2.53
# «Nearer The Cross» (Christian William Dieckmann og Fanny Crosby) – 2.29
# «Our Lord Will Make A Way» – 3.42
# «When the Saints Go Marching In» – 3.05

## Referanser
FødevareErhverv

**FødevareErhverv**, opprinnelig **Direktoratet for FødevareErhverv**, var et dansk direktorat under Ministeriet for Fødevarer, Landbrug og Fiskeri. Direktoratets oppgave var å formidle tilskudd til produksjon og salg av matvarer (primært EU-tilskudd) samt å administrere landbruksloven, jordfordelingsloven og statens kjøp av jord. Dessuten gjennomførte direktoratet ministeriets landdistriktspolitikk, blant annet gjennom landdistriktsprogrammet.

Direktoratet ble dannet i år 2000 gjennom en sammenslåing av Strukturdirektoratet og EU-direktoratet. Det hadde ca. 500 ansatte og holdt til i Nyropsgade i København. I 2011 ble det slått sammen med Fiskeridirektoratet og størstedelen av Plantedirektoratet til NaturErhvervstyrelsen.
Geir Arne Bore

**Geir Arne Bore** (født 1967) er en norsk journalist og redaktør. Han har vært sjefredaktør i *[[Drammens Tidende]]* fra 2007 til 2013. Han ble senere kommunikasjonssjef i Røde Kors.
 
Han har tidligere vært nyhetsredaktør og politisk reporter i *[[Dagsavisen]]* og leder av Samfunnsavdelingen i *[[Vårt Land]]*.

Bore er utdannet ved Universitetet i Oslo (antropologi, historie og geografi) og ved Handelshøyskolen BI der han tok master i flermedial ledelse i 2008.

Han er sønn av Thor Bjarne Bore. Han er bror til Bjørn Kristoffer Bore.

## Referanser
Agni-VI

**Agni-VI** er et interkontinentalt ballistisk missil (ICBM) som blir utviklet av Defense Research and Development Organization (DRDO) for bruk av det indiske forsvaret. Missilet vil kunne utstyres med flere konvensjonelle eller kjernefysiske stridshoder (såkalte MIRV) der hvert enkelt stridshode vil kunne styres mot et på forhånd utvalgt mål. Det vil si at et enkelt missil vil kunne brukes til å treffe flere mål samtidig. Agni-VI vil ha en rekkevidde på 8&nbsp;000−10&nbsp;000 km. 

## Beskrivelse
Agni-VI vil være et tretrinns interkontinentalt ballistisk missil. Det er for tiden i utviklingsfasen, etter at de tekniske detaljene ble fastlagt i 2012. Det vil være høyere enn sin forgjenger Agni-V og det antas å være ferdig utviklet innen 2014. Den indiske regjeringen har ennå ikke godkjent prosjektet, men DRDO har allerede fullført alle beregninger og begynt arbeidet med utviklingen av missilet. Missilet sies å være den nyeste og mest avanserte utgaven av Agni-missilene. En DRDO-forsker hevdet at missilet vil bære 4-6 MIRV-stridshoder (*multiple independently targetable re-entry vehicle*; hvert MIRV-stridshode består av 3-10 adskilte stridshoder), avhengig av deres vekt. En rekke andre kilder påstår at missilet vil være i stand til å bære opp imot 10 MIRV-stridshoder. Agni-V kan kun bære 3 MIRV-stridshoder. Det er kun to land i verden, henholdsvis USA og Russland, som har vist frem missiler med MIRV-stridshoder. Kilder hevder at Agni-VI vil ha en antatt rekkevidde på 8&nbsp;000−10&nbsp;000 km, men DRDO har nektet å bekrefte dette. En seniorforsker ble sitert for å ha sagt at i motsetning til det store Agni-III-missilet, så vil det nye Agni-VI ha en mindre diameter, være lettere å transportere og kreve mindre tid for klargjøring og oppskyting. Missilet vil kunne bli skutt opp fra ubåter og landbaserte ramper.

## Agni-VI SLBM
Ubåter av den nye Arihant-klassen tilhørende den indiske marinen vil bli utrustet med SLBM-utgaven av Agni-VI. I 2012 avslørte DRDO at det også arbeidet med en annen variant av Agni-VI-missilet. Dette vil være SLBM-utgaven med fast drivstoff og en maksimum rekkevidde på 6&nbsp;000 km, samt en nyttelast på 1&nbsp;000 kg. 

## Se også
* Agni-serien
* Agni-I
* Agni-II
* Agni-III
* Agni-IV
* Agni-V
* K (missilfamilie) 
* India og masseødeleggelsesvåpen

## Referanser